**LĒMUMS**

Liepājā

|  |  |  |
| --- | --- | --- |
| 2022.gada 19.maijā | Nr.208/9  (prot. Nr.9, 39.§) |  |

Par zemesgabala Laboratorijas ielā 7/11,

blakus nekustamajam īpašumam

Pulkveža Brieža ielā 46, daļas nomas

līguma darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1.apakšpunktu, 30.1.apakšpunktu un 137.punktu, izskatot [..] 2022.gada 11.aprīļa iesniegumu, zemes nomas līgumu, kas 2012.gada 26.jūlijā noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 13.aprīļa priekšlikumu (sēdes protokols Nr.8) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt 2012.gada 26.jūlijā noslēgto zemes nomas līgumu ar [..] par zemesgabala Liepājā, Laboratorijas ielā 7/11 (kadastra Nr.1700 004 0016) daļas 766 kv.m platībā nomu nekustamā īpašuma Pulkveža Brieža ielā 46 apsaimniekošanai un uzturēšanai uz 5 (pieciem) gadiem.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2012.gada 26.jūlijā noslēgtajā zemes nomas līgumā šādus grozījumus:

2.1. aizstāt līguma 1.sadaļā "LĪGUMA PRIEKŠMETS" 1.1.punktā vārdus un skaitļus "kadastra Nr.1700 044 0016" ar vārdiem un skaitļiem "kadastra Nr.1700 004 0016"";

2.2. izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2027.gada 25.jūlijam".

3. Noteikt, ka nomnieks maksā nomas maksu 1,5% apmērā no zemesgabala kadastrālās vērtības gadā.

4. Gadījumā, ja [..] vainas dēļ grozījums par nomas līguma darbības termiņa pagarināšanu netiek noslēgts viena mēneša laikā no šī lēmuma pieņemšanas dienas, lēmums zaudē spēku un zemesgabala daļa atbrīvojama.

5. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumus, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |